ตรวจเลือดมาค่าไต bun 18.7 cr1.08 และ eGFR 78 อายุผม 54 ค่าไตเป็นอย่างไงบ้างครับ ดีไม่ดีอย่างไรครับ จะได้เปลี่ยนพฤติกรรมการทานอาหารให้ถูกต้อง
สวัสดีค่ะ จากค่าไตที่ให้มานั้น มีไตเสื่อมเล็กน้อยอยู่ในระดับ 2 จากทั้งหมด 5 ระดับไตจะเสื่อมเร็วหรือช้านั้นแตกต่างกันในแต่ละคน ขึ้นกับสาเหตุของโรคว่าไตเสื่อมจากอะไรเช่นความดันสูง เบาหวาน โรคถุงน้ำในไต แล้วมีปัจจัยอะไรมากระตุ้นในระหว่างนั้นเช่นถ้าเสื่อมจากความดันสูง แล้วยังควบคุมความดันได้ไม่ดี ไตก็จะเสื่อมเร็วขึ้น หรือถ้าอยู่ๆในระหว่างนั้นไปรับประทานยาที่ทำลายไตเป็นจำนวนมาก เช่นยาแก้ปวด ยาแก้อักเสบ ก็จะทำให้เข้าสู่ระยะที่ต้องฟอกไตเร็วขึ้นได้แนะนำพบแพทย์เพื่อหาสาเหตุของไตเสื่อม และแก้ไขหรือชะลอสาเหตุนั้นๆให้ได้นานที่สุดค่ะ ไม่ซื้อยามารับประทานเองโดยไม่ได้ปรึกษาแพทย์ สังเกตอาการปัสสาวะออกน้อยหรือตัวบวมซึ่งอาจเป็นอาการบ่งบอกของไตวายเฉียบพลันค่ะสามารถรับประทานอาหารได้ทุกอย่างไม่มีข้อห้าม แต่ควรงดเว้นอาหารที่รสจัดเช่นเค็มจัดๆเพื่อลดปริมาณเกลือที่เข้าไปในร่างกายค่ะ